wickkiey/tamil-wikipedia-markdown huggingface dataset:
# விவேகானந்தபுரம்



**விவேகானந்தபுரம்** என்பது இந்தியா தமிழ்நாடு மாநிலத்தின் கன்னியாகுமரி மாவட்டத்திலுள்ள அகத்தீஸ்வரம் வட்டத்தின் ஒரு புறநகர்ப் பகுதியாகும். நூறு ஏக்கர் பரப்பளவில் அமைந்துள்ள இந்த பகுதியானது, கன்னியாகுமரியிலுள்ள விவேகானந்தர் நினைவு மண்டபத்தைப் பராமரித்து வரும் விவேகானந்த கேந்திரத்தின் தலைமையிடம் அமைந்துள்ள இடமாகும்.  
## அமைவிடம்
கடல் மட்டத்திலிருந்து சுமார் 44.13 மீ. உயரத்தில், என்ற புவியியல் ஆள்கூறுகள் கொண்டு விவேகானந்தபுரம் அமையப் பெற்றுள்ளது.  

## சமயம்
### கோயில்கள்
இங்குள்ள விவேகானந்த கேந்திர வளாகத்தில் சுமார் ரூ.25 கோடி செலவில் பாரத மாதா கோயில் கட்டப்பட்டுள்ளது. இந்த பாரத மாதா கோயிலில் நிறுவப்பட்டுள்ள சிவன் சிலை சுமார் 12 அடி உயரம் கொண்டும், அச்சிலை அமைந்துள்ள பீடம் சுமார் 20 அடி உயரத்திலும் காணப்படுகின்றன. மேலும், சக்கர தீர்த்த காசிவிசுவநாதர் கோயில் என்ற சிவன் கோயில் ஒன்றும் விவேகானந்தபுரத்தில் அமைந்துள்ளது.
# துறையூர் பிரசன்ன வெங்கடாசலபதி கோயில்



**பிரசன்ன வெங்கடாசலபதி கோயில்** (*Prasanna Venkatachalapathi Temple, Thuraiyur*) என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்தில் துறையூர் வட்டத்தின் சொரத்தூர் பகுதிக்கு உட்பட்ட பெருமாள்மலை அடிவாரம் என்ற புறநகர்ப் பகுதியில் சிறு குன்றின் மீது அமையப் பெற்றுள்ள ஒரு பெருமாள் கோயில் ஆகும்.  
## அமைவிடம்
கடல் மட்டத்திலிருந்து சுமார் 432.26 மீ. உயரத்தில், என்ற புவியியல் ஆள்கூறுகள் கொண்டு துறையூரில் இக்கோயில் அமைந்துள்ளது.
# மந்தர்மணி



**மந்தர்மணி** (*Mandarmani*) என்பது இந்தியாவின் மேற்கு வங்காள மாநிலத்தில் உள்ள ஒரு கடலோரக் கிராமமாகும். இது வங்காள விரிகுடாவில் வடக்கு முனையில் கிழக்கு மிட்னாபூர் மாவட்டத்தில் அமைந்துள்ளது. இது மேற்கு வங்காளத்தின் மிகப்பெரிய கடலோர ஓய்விடங்களில் ஒன்றாகும். இப்பகுதி வேகமாக வளர்ந்து வருகிறது.  

## புவியியல்

### அமைவிடம்
இது கொல்கத்தா-திகா பாதையில் கொல்கத்தா வானூர்தி நிலையத்திலிருந்து கிட்டத்தட்ட 172 கி. மீ, தொலைவில் உள்ளது. &nbsp;சுமார் 13 கி. மீ. நீளமுள்ள கடற்கரையைச் சுற்றி ஊர்ந்து செல்லும் சிவப்பு நண்டுகள் மந்தர்மணியின் சிறப்பு ஈர்ப்பாகும். இது இந்தியாவின் மிக நீளமான வாகனம் செலுத்தக்கூடிய கடற்கரை ஆகும். இது கான்டாய் துணைப்பிரிவு பகுதியின் கீழ் அமைந்துள்ளது.  

புவியியல் ரீதியாக, தீகாவின் அருகிலுள்ள சுற்றுலா கடற்கரையை விட இந்தப் பகுதி ஒப்பீட்டளவில் குறைந்த அலைகளைக் கொண்டுள்ளது. இருப்பினும், இந்தக் கடற்கரை பல பகுதிகளில் குறிப்பாக தாதன்பத்ரபாரைச் சுற்றியுள்ள புதிய குன்றுகள் உருவாகியுள்ளன.  

## சொற்பிறப்பியல்
ஆரம்பத்தில், இதன் கண்டுபிடிப்புக்குப் பிறகு, இந்தக் கடற்கரைக்கு மந்தர்போனி என்றும் மதர் மணி என்றும் பெயரிடப்பட்டது. ஆனால் காலப்போக்கில் இது மந்தர்மணி என்று அறியப்படுகிறது. ஒவ்வொரு அரை மணி நேரத்திற்கும் காலை 7 மணி முதல் மாலை 6 மணி வரை பல பேருந்துகள் இங்கிருந்து இயக்கப்படுகின்றன.  

### வாகம் மூலம்
கொல்கத்தாவிலிருந்து வித்யாசாகர் சேது வழியாகச் சென்ற பிறகு, மும்பை கோனா விரைவுச்சாலை சாலையில் பயணிக்கலாம். மொத்தப் பயணத்தினையும் கொல்கத்தாவிலிருந்து கோலாகாட், நந்தகுமார் வழியாகச் சுமார் 3.5-4 மணிநேரப் பயணத்தில் அடையலாம். நந்தகுமாரிலிருந்து கோண்டை நோக்கி வலதுபுறம் ஒரு திருப்பம் உள்ளது. கொல்கத்தா-திகா நெடுஞ்சாலையில் சாவ்ல்கோலா என்ற இடத்தில் நிறுத்தம் உள்ளது. இங்கு இடது பக்கக் கிராம சாலையில் பயணித்து சாலை முடிவில் உள்ள மந்தர்மணி என்ற கடலோரக் கிராமத்தினை அடையலாம்.  

இந்த வழித்தடத்தில் துலாகோரியிலும் சோனாபேட்டியிலும் சுங்கச்சாவடிகள் உள்ளன.  

## செயல்பாடுகள்
அதிகாலையிலிருந்து பிற்பகல் வரை கடலை ரசிக்க சுற்றுலாப் பயணிகளுக்கு இந்த கடற்கரை முதன்மையான ஈர்ப்பாகும். பிற்பகல் 3 மணி முதல், கடற்கரை இரண்டு சக்கரவாகனம், ரோப்வே போன்றவற்றைப் பயன்படுத்து அருகிலுள்ள விடுமுறை ஓய்வில்லங்களுக்கு மக்கள் செல்கின்றனர். குண்டுகள், கையால் செய்யப்பட்ட நகைகள், கைவினைப் பொருட்களை விற்கும் உள்ளூர் கடைகள் உள்ளன. ஒரு சில உள்ளூர்வாசிகள் சூரிய மறைவின் போது மோகனாவை (கழிமுகம்) நோக்கி பயணிக்க குழுக்களை அழைத்துச் செல்கின்றனர்.  

## படங்கள்
# சங்கர்பூர்

**சங்கர்பூர்** (*Shankarpur*) என்பது இந்தியாவின் மேற்கு வங்காளத்தில் திகாவிற்குக் கிழக்கே 14 கி. மீ தொலைவில் அமைந்துள்ள ஒரு கடற்கரை கிராமமாகும். இது வழக்கமான மீன்பிடித் தளமாகவும் உள்ளது. சங்கர்பூரில் பல கோயில்கள் உள்ளன.  

## புவியியல்

### அமைவிடம்
மேற்கு வங்காள மாநிலத்தின் கிழக்கு மிட்னாபூர் மாவட்டத்தில் அமைந்துள்ள சங்கர்பூர், திகா-கோன்டாய் சாலையில் உள்ள ஒரு கடற்கரை இடமாகும். இது ஒரு சுற்றுலாத் தலமாக வேகமாகப் பிரபலமடைந்து வருகிறது. இது தலைநகரான கொல்கத்தாவிலிருந்து சுமார் 185 கி. மீ. தொலைவிலும், புகழ்பெற்ற கடற்கரை நகரமான திகாவிலிருந்து சுமார் 14 கி. மீ தொலைவிலும் உள்ளது.  

## போக்குவரத்து

### பேருந்து சேவைகள்
கொல்கத்தாவின் தர்மதலா பேருந்து நிலையத்திலிருந்தும் மேற்கு வங்காளத்தின் பல பகுதிகளிலிருந்தும் திகாவுக்கு அடிக்கடி பேருந்துச் சேவை உள்ளது. கொல்கத்தாவிலிருந்து கிட்டத்தட்ட 5 மணி நேர பயணத்தில் திகாவினை அடையலாம். மேற்கு வங்காளத்தின் மிட்னாபூர், பாங்குரா, ஆசான்சோல், வர்த்தமான், ஹவுரா போன்ற நகரங்களிலிருந்தும், ஒரிசாவின் பாலேஸ்வர் வழியாகவும் பேருந்துச் சேவை உள்ளது. சங்கர்பூரின் அருகிலுள்ள பேருந்து நிறுத்தங்கள் "14 மைல்" அல்லது "இராம்நகர்" ஆகும். இந்த இரண்டு இடங்களிலிருந்தும் வாகனச் சேவை உள்ளது.  

### தொடருந்து சேவைகள்

- 2857 தாம்ரலிப்தா விரைவு வண்டி, **ஹவுரா** நேரம் காலை 6:40 திகா கொடி நிலையம் காலை 10
- 8001 கந்தாரி விரைவு வண்டி **ஹவுரா** நேரம் காலை 7:50; திகா கொடி நிலையம் 12 மணி
- 5722 பகாரியா விரைவு வண்டி **ஹவுரா** நேரம் மதியம் 2:15; திகா கொடி நிலையம் மாலை 5:50
- 12847 துரந்தோ விரைவு வண்டி **ஹவுரா** காலை 11:15; திகா கொடி நிலையம் பிற்பகல் 2:15 மணி

## படங்கள்
# அ. மா. பரமசிவம்



**அ. மா. பரமசிவம்** (*A. M. Paramasivan*)(4 ஆகத்து 1945-23 மார்ச்சு 2015) என்பவர் இந்திய அரசியல்வாதியும் தமிழக முன்னாள் அமைச்சரும் ஆவார், இவர் 1977ஆம் ஆண்டு முதல் மேலூர் சட்டமன்ற உறுப்பினராகவும், 1991 முதல் 1996 வரை சோழவந்தான் சட்டமன்ற உறுப்பினராகவும் பணியாற்றினார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். மதுரை மாவட்டம் நெல்லியேந்தலைச் சார்ந்த பரமசிவம், மதுரை அமெரிக்கன் கல்லூரியில் இளங்கலை பட்டம் பெற்றார். விவசாயம் இவரது தொழிலாகும்.  

## இறப்பு
மதுரை அண்ணாநகரில் வாழ்ந்துவந்த இவர் நீண்ட நாட்களாக உடல் நலக்குறைவால் பாதிக்கபட்டு இருந்தார். இந்நிலையில் சென்னையில் உள்ள தனியார் மருத்துவமனையில் அனுமதிக்கப்பட்ட நிலையில் 2015 மார்ச் 23 அன்று இறந்தார்.
# தேசிய நெடுஞ்சாலை 516 (இந்தியா)



**தேசிய நெடுஞ்சாலை 516** (*National Highway 516 (India)*)(தே. நெ. 516) என்பது இந்தியா நரேந்திரபூரை ஒடிசாவின் கோபால்பூருடன் இணைக்கும் இந்தியா தேசிய நெடுஞ்சாலை ஆகும். சத்ராபூர் அருகே தேசிய நெடுஞ்சாலை 16 உடன் சந்திப்பிலிருந்து தொடங்கும் இந்த நெடுஞ்சாலை கோபால்பூரில் முடிவுறுகிறது. இந்த நெடுஞ்சாலையின் மொத்த நீளம் 5.92 கி.மீ. ஆகும்.  

## வழித்தடம்
நரேந்திரபூர்-கர்பள்ளி-கோபால்பூர்
# தேசிய நெடுஞ்சாலை 516அ (இந்தியா)



**தேசிய நெடுஞ்சாலை 516அ**, (*National Highway 516A (India)*) பொதுவாக தே. நெ. 516அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 516அ இந்தியாவின் ஒடிசா மாநிலத்தின் வழியாகச் செல்கிறது.  

## வழித்தடம்
தேசிய நெடுஞ்சாலை 516அ கோபால்பூர் துறைமுகத்தை சத்பதாவுடன் இணைக்கிறது.  

## சந்திப்புகள்

: கோபால்பூர் துறைமுகத்திற்கு அருகில் முனையம்  
: சத்படா அருகே முனையம்
# தேசிய நெடுஞ்சாலை 516ஈ (இந்தியா)



**தேசிய நெடுஞ்சாலை 516ஈ** (*National Highway 516D (India)*), பொதுவாக தே. நெ. 516ஈ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 16-ன் ஒரு துணைச்சாலையாகும். தே. நெ. 516ஈ இந்தியாவின் ஆந்திரப் பிரதேச மாநிலத்தின் வழியாகச் செல்கிறது.  

## வழித்தடம்
தேவரபள்ளி புறவழிச்சாலை, கொல்லாட்குடேம், கோபாலபுரம், ஜகநாதபுரம், அச்சுதபுரம், கொய்யல்குடெம், பய்யாநகுடேம், சீதம்பேட்டை, நரசன்னபாலம், ஜங்கரெட்டிகுடம், வேகாவரம், தடுவை, தர்பாகுடெம், ஜீலுகுமில்லி  

## சந்திப்பு
: தேவரபள்ளி அருகே முனையம்
# தேசிய நெடுஞ்சாலை 516உ (இந்தியா)



**தேசிய நெடுஞ்சாலை 516உ** (*National Highway 516E (India)*), பொதுவாக **தே. நெ. 516உ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 516உ இந்தியாவின் ஆந்திரப் பிரதேச மாநிலத்தின் வழியாகச் செல்கிறது.  

## வழித்தடம்
ராஜமன்றி, இரம்பச்சோடவரத்திற்கு தெற்கே மாநில நெடுஞ்சாலை 38/41 உடன் சந்திப்பு, கொய்யூர், சிந்தப்பள்ளி, அட்டடீகலா லம்பாசிங்கி, வஞ்சாரி, பதேரு, அரக்கு, போவடாரா, தடிப்புடி, விஜயநகரம்.  

## சந்திப்புகள்
: ராஜமன்றியில் முனையம்  
: விஜயநகரம் அருகே முனையம்
# பந்தேயிரா அருவி



**பந்தேயிரா அருவி** (*Bandeira Waterfall*) என்பது கிழக்குத் திமோரின் எர்மெரா நகராட்சியில் உள்ள ஓர் உயரமான அருவி ஆகும். இது லோஸ் ஆற்றின் ஒரு சிறிய துணை ஆற்றின் ஒரு பகுதியாகும்.  

## புவியியல் அமைப்பு
பந்தேயிரா அருவி எர்மெரா நகராட்சியில் அட்சேப் அருகே லெட்டெஃபோஹோ (டி) -அட்சேபே சாலையின் கிழக்கே அமைந்துள்ளது. கிழக்குத் திமோரின் மிக உயரமான அருவி இதுவாகும்.  

இந்த அருவியில், பந்தேயிரா ஆறு செங்குத்தான குன்றின் வழியாகப் பாய்கிறது.  

இந்த ஆறு பின்னர் லோஸ் ஆற்றின் துணை ஆறான மகபு ஆற்றில் கலக்கிறது, மேலும், அந்த நேரத்தில், வடக்கே பாபோய் லெட்டன் மற்றும் தெற்கில் பாபோய் கிரெய்க் ஆகியவற்றின் சுகோசுக்கு இடையிலான எல்லையைக் குறிக்கிறது.  

## பொருளாதாரம்
இந்த அருவி மற்றும் ஆறு சுற்றுலாப் பயணிகளை ஈர்க்கும் திறனைக் கொண்டிருக்கும் ஒரு நீர்நிலை வளமாக உள்ளன.
# சுஜீவ திசாநாயக்க



**சுஜீவ இந்திக திசாநாயக்க** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் ஆசிரியரான இவர் முன்னாள் பிரதேச சபை உறுப்பினரும் குருணாகல் மாவட்டத்தின் தேசிய மக்கள் சக்தி நிர்வாகக் குழு உறுப்பினரும் ஆவார்.  

## தேர்தல் வரலாறு
**சுஜீவ திசாநாயக்கவின் தேர்தல் வரலாறு**

| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# உல்லிம் அருவி



**உல்லிம் அருவி** (*Ullim Falls*) என்பது வட கொரியா வோன்சானுக்கு வெளியே அமைந்துள்ள ஒரு அருவி ஆகும்.  

## வரலாறு
கொரிய நட்பு சங்கத்தின் கூற்றுப்படி, உல்லிம் அருவி 1999ஆம் ஆண்டில் கிம் ஜொங்-இல் என்பவரால் உருவாக்கப்பட்டது, 2001 ஆம் ஆண்டில் ஒரு மனமகிழ் தங்குமிடம் கட்டி முடிக்கப்பட்டது. இது வட கொரிய அரசாங்கத்தால் ஒரு சுற்றுலாத் தலமாக அறிவிக்கப்பட்டுள்ளது.  

## முக்கியத்துவம்
இந்த அருவி இரண்டு வட கொரிய அஞ்சல் தலைகளில் இடம்பெற்றது. 2005 ஆம் ஆண்டில் "நிலப்பரப்புகள்" என்ற தொடரிலும் 2017-ஆம் ஆண்டில் "இலையுதிர் நிலப்பரப்புகள் தொடரிலும் இரண்டு அஞ்சல் தலைகள் இந்த அருவியைக் குறிப்பனவாக இருந்தன.
# பரப்பப்பட்ட கேட்பொலி உணர்தல்

**பரப்பப்பட்ட கேட்பொலி உணர்தல்** (*Distributed Acoustic Sensing - DAS*) என்பது ஒளியிழை வடத்தினை உணர்விகளாகப் பயன்படுத்தும் புதிய தொழில்நுட்பமாகும். இந்த தொழில்நுட்பத்தில் கம்பிவடம் முழுவதும் நடக்கும் அதிர்வுகள், கேட்பொலி அல்லது இயக்கங்களை கண்டறிய உதவுகிறது. பல தொழில்களுக்காக விரிவான கண்காணிப்பு அமைப்பாக இந்நுட்பம் பயன்படுகிறது.  

### செயல்பாட்டு முறை
பரப்பப்பட்ட கேட்பொலி உணர்தல் அமைப்பில், ஒளியிழை வடத்தின் வழியாக சீரொளியினை அனுப்பி செயல்படுத்துகின்றனர். இதில் அதிர்வுகள் மற்றும் இயந்திர மாற்றங்களின் காரணமாக ஒளியின் மீள்-பிரகாசத்தை அளவீடு செய்து நிகழ்வுகளை கண்டறிகின்றனர்.  
- **ஆற்றல் துறை**: எண்ணெய், வாயு குழாய்களில் ஒழுகலை கண்டறிதல், மின் வழிகளை கண்காணித்தல்.
- **பாதுகாப்பு அமைப்புகள்**: முக்கியமான இடங்களில் பாதுகாப்பு வலயங்களை கண்காணித்தல்.
- நம்பகத்தன்மை: மின் காந்தத் தலங்களால் பாதிக்கப்படாதது.
- குறைந்த பராமரிப்பு செலவு: ஒளியிழை கம்பிவடம் நீண்டகாலப் பயன்பாடு உடையவை.
- பல்துறை பயன்பாடு: பல்வேறு சூழல்களுக்கு தகுதியாக செயல்படும்.
# கூடல்லூர்


**கூடல்லூர்** (*Kudallur*) என்பது இந்தியாவின் கேரளத்தின் பாலக்காடு மாவட்டத்தில், பட்டாம்பி வட்டத்தில் உள்ள ஒரு சிற்றூராகும் இது மலப்புறம் மாவட்ட எல்லையில், பாரதப்புழாவின் கரையிலும் உள்ளது. மலப்புறம் மாவட்டத்தில் உள்ள குட்டிப்புரம் நகரத்திலிருந்து கூடல்லூரை பாரதப்புழா ஆறு பிரிக்கிறது. கூடல்லூரானது திருத்தாலை சட்டமன்றத் தொகுதிக்கும், பொன்னானி மக்களவைத் தொகுதிக்கும் உட்பட்ட பகுதியாகும்.  

கூடல்லூரானது பட்டாம்பி வட்டம், பொன்னானி வட்டம் (மலப்புறம் மாவட்டத்தில் உள்ள தவனூர் கிராமம்) மற்றும் திரூர் வட்டம் (அண்டையிலுள்ள குட்டிப்புரம் நகரம்) ஆகிய மூன்று வட்டங்கள் சந்திக்கும் இடமாகும்.  

## வரலாறு
பிரபல மலையாள எழுத்தாளர் எம். டி. வாசுதேவன் நாயர் இங்கு பிறந்தவராவார். இங்கிருந்து நன்கு அறியப்பட்ட மற்றொரு கலைஞர் அச்சுதன் கூடல்லூர் ஆவார். இப்பகுதியில் கடந்த காலத்தின் புகழ்பெற்ற ஆளுமைகளில், பி. கே. மொய்தீன் குட்டி சாகிப் ஒரு முக்கியமானவராவார். அவர் ஒரு விடுதலைப் போராட்ட வீரராவார். பிரித்தானியரால் பல ஆண்டுகள் சிறையில் அடைக்கப்பட்டிருந்தார். பி. கே. மொய்தீன் குட்டி சாகிப் 1937ல் சென்னை சட்டமன்றத்துக்கு தேர்ந்தெடுக்கப்பட்டார். கேரளப் பிரதேச காங்கிரஸ் கமிட்டியின் தலைவராகவும், அகில இந்திய காங்கிரஸ் கமிட்டி உறுப்பினராகவும் பணியாற்றினர். 1942 வெள்ளத்தின் போது, பி.கே.மொய்தீன் குட்டி சாகிப் அனைத்து நிவாரணப் பணிகளிலும் முன்னணியில் இருந்தார். இரண்டாம் உலகப் போரின் காரணமாக நின்றுபோன குட்டிப்புரம் பாலத்தின் கட்டுமானப் பணியை மீண்டும் தொடங்குவதற்கு இவர் முக்கியமாக பணியாற்றினார்.  

இவரது உறவினர் பி. கே அப்துல்லா குட்டி சாகிப் இந்தப் பகுதியைச் சேர்ந்த மற்றொரு விடுதலைப் போராட்ட வீரர் ஆவார். ஆங்கிலேயர் ஆட்சிக் காலத்தில் கண்ணூர் மற்றும் விய்யூர் சிறைகளில் பல ஆண்டுகள் அடைக்கப்பட்டிருந்தார்.  

## நிருவாகம்
கூடல்லூர் பாலக்காடு மாவட்டத்திலும், மலப்புறம் மாவட்டத்தின் எல்லையான பட்டாம்பி வட்டத்திலும் உள்ளது. இது அனகர்ரா ஊராட்சி, திரிதாலா ( சட்டமன்றத் தொகுதி) மற்றும் பொன்னானி (மக்களவைத் தொகுதி) ஆகியவற்றின் ஒரு பகுதியாக உள்ளது.  

## புவியியல்
கூடல்லூரில் உள்ள, கூட்டக்கடவில் நிலா, தூதா ஆகிய இரண்டு ஆறுகள் சந்திக்கின்றன. இந்த ஆறுகள் சங்கமிப்பதால், 'கூடல்'+'ஊர்' என்ற இரு சொற்கள் இணைந்து கூடல்லூர் என்ற பெயரைப் இந்த இடம் பெற்றதாக கூறப்படுகிறது. நாயரின் கதைகளில் குறிப்பிடப்படும் கூடல்லூர் மலைகள் இங்கு உள்ள மற்றொரு ஈர்ப்பு மையமாகும். இந்த கிராமம் அனக்கரா பஞ்சாயத்தில், திரிதாலா ஊராட்சி ஒன்றியத்தில் அதாவது பட்டாம்பி வட்டத்தில் உள்ளது. 'வடக்குமுறி', 'முத்து விளையும் குன்னு', 'பாரப்புரம்' ஆகியவை கூடல்லூரின் முக்கிய குடியிருப்பு பகுதிகளாகும்.
# தேசிய நெடுஞ்சாலை 117 (இந்தியா)


**தேசிய நெடுஞ்சாலை 117** (*National Highway 117 (India)*)(தெ. நெ. 117) என்பது இந்தியாவின் தேசிய நெடுஞ்சாலை ஆகும். இந்த பாதை முன்பு தேசிய நெடுஞ்சாலை 31-ன் ஒரு பகுதியாக இருந்தது. இது தேசிய நெடுஞ்சாலை 17-ன் இரண்டாம் நிலை பாதையாகும். தேசிய நெடுஞ்சாலை 117 இந்தியாவின் அசாம் மாநிலம் வழியாகச் செல்கிறது.  

## வழித்தடம்
இந்தியாவின் அசாம் மாநிலத்தில் உள்ள வடக்கு சல்மாரா நகரை பிஜ்னியுடன் தேசிய நெடுஞ்சாலை 117 இணைக்கிறது.  

## சந்திப்புகள்

: துலுங்கியா அருகே முனையம், வடக்கு சல்மாரா  
: போங்கைகாவொன் அருகே இராக்கால்டுபி அருகே முனையம்.
# அலுமினியம் அயோடைடு



அலுமினியம் அயோடைடு  

அலுமினியம் மூவயோடைடு  

அலுமினியம் டிரை அயோடைடு  
|Section1=  
|Section2=  
## கட்டமைப்பு
திண்மநிலை அலுமினியம் அயோடைடு ஓர் இருபடிச் சேர்மமாகும். அலுமினியம் முப்புரோமைடைப் போலவே இதிலும் Al<sub>2</sub>I<sub>6</sub> சேர்மம் உள்ளது. அலுமினியம் அயோடைடின் ஒருபடி மற்றும் இருபடி வடிவங்களின் அமைப்பு வாயு நிலையில் வகைப்படுத்தப்படுகிறது. ஒருபடி வடிவ அலுமினியம் அயோடைடு 2.448(6) Å பிணைப்பு நீளம் கொண்ட முக்கோணத் தள வடிவம் கொண்டுள்ளது. பாலம் அமைக்கப்பட்ட இருபடி வடிவம் (Al<sub>2</sub>I<sub>6</sub>) 430 கெல்வின் வெப்பநிலையில் Al<sub>2</sub>Cl<sub>6</sub> மற்றும் Al<sub>2</sub>Br<sub>6</sub> சேர்மங்களைப் போலவே 2.456(6) Å பிணைப்பு நீளம் கொண்ட Al−I பிணைப்பும் (விளிம்பு), 2.670(8) Å (பாலம்) பிணைப்பு நீளம் கொண்ட Al−I பிணைப்பும் கொண்டுள்ளது. அலுமினியம் அயோடைடின் கட்டமைப்பு D2h என்ற சமநிலை வடிவவியலுடன் நெகிழ்வாக விவரிக்கப்படுகிறது.  

## அலுமினியம்(I) அயோடைடு

அலுமினியம் அயோடைடு என்ற பெயர் மூவயோடைடு அல்லது இதன் இருபடியை விவரிக்கப் பரவலாக கருதப்படுகிறது. உண்மையில், ஒரு மோனோ அயோடைடு Al-I அமைப்பில் பங்கு வகிக்கிறது, இருப்பினும் AlI சேர்மமானது மூவயோடைடுடன் ஒப்பிடும்போது அறை வெப்பநிலையில் நிலையற்றதாக உள்ளது  

:3AlI -> AlI<sub>3</sub> + 2Al  

அலுமினியம் மோனோ அயோடைடின் வழிப்பெறுதி (Al<sub>4</sub>I<sub>4</sub>(NEt<sub>3</sub>)<sub>4</sub>) மூவெத்திலமீனுடன் உருவாக்கப்பட்ட வளைய கூட்டுசேர் பொருள் ஆகும்
# இரத்தினமங்கலம்



**இரத்தினமங்கலம்** என்பது இந்தியா தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 23.73 மீ. உயரத்தில், என்ற புவியியல் ஆள்கூறுகள் கொண்டு இரத்தினமங்கலம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், செங்கல்பட்டு மாவட்டத்திலுள்ள இரத்தினமங்கலம் (முன்னர் காஞ்சிபுரம் மாவட்டத்தின்) பகுதியின் மொத்த மக்கள்தொகை 2,324 ஆகும். இதில் 1,194 பேர் ஆண்கள் மற்றும் 1,130 பேர் பெண்கள் ஆவர்.  
## சமயம்
### இந்துக் கோயில்
நான்காயிரம் சதுர அடி பரப்பளவில் ஐந்து நிலைகளுடன் கூடிய கோபுரத்தைக் கொண்டு, இந்தியாவிலேயே குபேரனுக்கு அர்ப்பணிக்கப்பட்ட கோயிலான இலட்சுமி குபேரர் கோயில் அமைந்துள்ள ஒரே இடமாக இரத்தினமங்கலம் அறியப்படுகிறது.
# அனுமந்தராயன் கோட்டை


**அனுமந்தராயன் கோட்டை** (*Anumantharayan Kottai*) என்பது இந்திய மாநிலமான தமிழ்நாட்டில் திண்டுக்கல் மாவட்டத்தில் உள்ள ஒரு கிராமமாகும். இது திண்டுக்கல் - கொடைக்கானல் நெடுஞ்சாலையில், திண்டுக்கல் நகரத்திலிருந்து 8 கிலோமீட்டர் தொலைவில் உள்ளது. அருகிலுள்ள தொடருந்து நிலையம் திண்டுக்கல் ஆகும். அருகிலுள்ள விமான நிலையம் மதுரை ஆகும்.  

## தேவாலயம்
புனித இக்னேசியசுக்காகக் கட்டப்பட்ட உலகின் முதல் தேவாலயம் அனுமந்தராயன் கோட்டையில் உள்ளது. இது சூலை 31,1822 அன்று ஆசீர்வதிக்கப்பட்டது.  

## கல்வி நிலையங்கள்

- சிசு இயேசு நர்சரி பள்ளி
- புனித இதய சிறுவர் தொடக்கப்பள்ளி
- ஆர். சி. சிறுமலர் பெண்கள் தொடக்கப்பள்ளி
- லயோலா மேல்நிலைப்பள்ளி.

## மருத்துவமனைகள்

- அரசு ஆரம்ப சுகாதார மையம்
- செயின்ட் மேரி ஆஃப் லியூகா மருத்துவமனை
- டி. ஆர். மருத்துவமனை

## அரசு அலுவலகங்கள்

- கிராம ஊராட்சி அலுவலகம்
- கிராம நிர்வாக அலுவலகம்.

## சேவைகள்

- கனரா வங்கி
- அஞ்சல் அலுவலகம்
# விக்கிப்பீடியா:கூகுள்25/2025, 2026 ஆம் ஆண்டுகளுக்கான செயல்பாடுகள்



## திட்டமிடப்பட்டுள்ள நிகழ்வுகள்
| எண் | திட்டப் பக்கம் |  |  |  |
| --- | --- | --- | --- | --- |
| 1 | செப்டம்பர் 2025 | விக்கி மாரத்தான் | விக்கி மாரத்தான் 2025 |  |
| 2 | டிசம்பர் 2025, சனவரி 2026, பிப்ரவரி 2026 | கல்லூரி மாணவர்களுக்கான உள்ளகப் பயிற்சித் திட்டம் | கூகுள்25/உள்ளகப் பயிற்சி |  |
| 3 | சனவரி 2026 | புதிய பயனர்களுக்கான பயிற்சிப் பட்டறை 1 | கூகுள்25/பயிற்சிப் பட்டறை 1 |  |
| 4 | சனவரி 2026 | புதிய பயனர்களுக்கான அறிமுக நிகழ்வு | கூகுள்25/தமிழ் விக்கிப்பீடியா அறிமுகம் |  |
| 5 | பிப்ரவரி 2026 | திட்டத்தின் போக்கு குறித்து ஒருங்கிணைப்பாளர்கள் மீளாய்வு நிகழ்த்தும் கூட்டம் (ஒருநாள் நேரடி நிகழ்வு) | *உருவாக்கப்படும்* |  |
| 6 | மார்ச் 2026 | புதிய பயனர்களுக்கான கட்டுரைப் போட்டி
(வரிசை எண்கள் 2, 3, 4 ஆகியவற்றில் குறிப்பிடப்பட்டுள்ள பயிற்சித் திட்டங்களால் உருவாக்கப்படும் 100 புதிய பயனர்கள் மட்டுமல்லாது, மற்ற புதிய பயனர்களும் கலந்துகொள்வர்) | *உருவாக்கப்படும்* |  |
| 7 | ஏப்ரல், மே 2026 | அனைத்துப் பயனர்களும் கலந்துகொள்ளும் கட்டுரைப் போட்டி | *உருவாக்கப்படும்* |  |
| 8 | சூலை 2026 | திட்டத்தின் இறுதியில் தமிழ் விக்கிப்பீடியர்கள் நிகழ்த்தும் கூட்டம் (ஒருநாள் நேரடி நிகழ்வு) | *உருவாக்கப்படும்* | } |

**குறிப்பு**: 01-ஆகத்து-2025 முதல் 31-சூலை-2026 வரை, கட்டுரை உருவாக்கத்தில் இயல்பான முறையில் பயனர்கள் ஈடுபடுவர் என்பதாக இங்கு கருதப்பட்டுள்ளது.
# சைவ உணவுமுறைச் சங்கம்


19-ம் நூற்றாண்டில் பிரிட்டனில் உள்ள பல்வேறு குழுக்கள் இறைச்சியைத் தவிர்த்த உணவுகளை ஊக்குவிக்கத் துவங்கின. இதுவே 1847-ல் சைவ உணவுமுறைச் சங்கத்தை உருவாக்க வழிவகுத்தது. பின்னர் இது 1888-ல் மான்செஸ்டர் மற்றும் லண்டன் சைவ உணவுச் சங்கங்களாகப் பிரிந்து, 1969-ல் மீண்டும் ஒன்றிணைந்து ஒரு தொண்டு நிறுவனமாகப் பதிவு செய்து தன் செயற்பாடுகளைத் தொடர்ந்தது. பொதுக் கல்வி மற்றும் உணவு உற்பத்தியாளர்களுடன் ஒருங்கிணைந்தல் ஆகியவை மூலம் இச்சங்கம் சைவ உணவுமுறையைப் பரப்பி வருகிறது.  

## இவற்றையும் காண்க
- விலங்குரிமைக் குழுக்கள்
- சைவ உணவுமுறைக் குழுக்கள்
- நனிசைவம்

## தரவுகள்
# மஞ்சக்குடி


**மஞ்சக்குடி** (*Manjakkudi*) என்பது இந்திய மாநிலமான தமிழ்நாட்டின் திருவாரூர் மாவட்டத்தில் காவிரி ஆற்றின் கரையில் உள்ள ஒரு கிராமமாகும். இக்கிராமம் குடவாசல் தாலுகாவின் கீழ் வருகிறது.  

## கல்வி
திருவாரூர் மாவட்டம் முழுவதற்கும் மஞ்சக்குடி ஒரு கல்வி மையமாக உள்ளது. இந்தியாவில் மழலையர் பள்ளி முதல் முதுகலை படிப்பு வரை, ஆய்வறிஞர் நிலை உட்பட, கல்வி வசதிகள் உள்ள கிராமங்களில் இதுவும் ஒன்றாகும். இங்கு சுவாமி தயானந்த சரசுவதி கலை அறிவியல் கல்லூரி ஒன்று செயல்படுகிறது.  

## வணிக செயல்முறை ஒப்பந்தம்
மஞ்சக்குடியில் விப்ரோநிறுவனத்தின் வணிக செயல்முறை ஒப்பந்த அடிப்படையில் ஒரு கல்விமையம் செயற்படுகிறது. விப்ரோ நிறுவனத்தைச் சேர்ந்த 50 பணியாளர்கள் பணிபுரிகின்றனர்.  

## அரிசி வகைகள்
2013 ஆம் ஆண்டில் ஷீலா பாலாஜி இவ்வூரில் பழைய அரிசி வகைகளை மீட்கும் பொருட்டு விழா ஒன்றை ஏற்பாடு செய்தார். இவ்விழா விவசாயிகளை ஈர்த்தது. மேலும் இவ்விழா பழைய அரிசி வகைகளை மீண்டும் நடவு செய்யவும் வழிவகுத்தது. அரிய அரிசி வகைகளைப் பாதுகாத்து வளர்ப்பதில் ஆற்றிய பணிக்காக ஷீலா பாலாஜிக்கு நாரி சக்தி புரஸ்கார் வழங்கப்பட்டது. மஞ்சக்குடியின் வரைபடத்தை அடையாளமாகப் பயன்படுத்தி சென்னையில் அரிசி விற்கப்படுகிறது.
# தி.நா. அறிவுஒளி


புலவர் தி.நா. அறிவுஒளி என்பவர் மறைமலையடிகளால் தொடங்கப்பட்டுப் பின்னர் தேவநேயப் பாவாணர், பெருஞ்சித்திரனார் போன்றோரால் வளர்க்கப்பட்ட தனித்தமிழ் இயக்கத்தில் ஈடுபாடு கொண்டு பணியாற்றியவர். அந்நாளைய இலக்கிய இதழ்களான காஞ்சி, பிரசண்ட விகடன், ஆனந்தபோதினி, தமிழ்ப் பொழில், செந்தமிழ், ஊரும் உலகும், கைகாட்டி, தென்மொழி, தமிழ்ச்சிட்டு, தமிழம், செந்தமிழ்ச் செல்வி, தெளிதழ், வெல்லும் தூயதமிழ் ஆகியவை இவருடைய படைப்புகளைத் தொடர்ந்து வெளியிட்டுள்ளன. கவிதை, கதை, சிறுகதை, புதினம், நாடகம், இலக்கிய ஆய்வுக் கட்டுரைகள் என ஐம்பதிற்கும் மேற்பட்ட படைப்புகளைத் தனித்தமிழில் பிறமொழிக் கலப்பின்றி நூலாக வெளியிட்டுள்ளார். முன்பு தென்னார்க்காடு மாவட்டம் என்று வழங்கப்பட்ட இன்றைய விழுப்புரம் மாவட்டத்தில் உள்ள திண்டிவனம் என்ற ஊரில் பிறந்தவர். செங்கல்பட்டு மாவட்டத்தில் உள்ள திருக்கழுக்குன்றத்தில் பல்லாண்டுகள் மேனிலைத் தமிழாசிரியராகப் பணியாற்றியவர். சென்னை சைதாப்பேட்டையிலுள்ள அரசு மாதிரி மேனிலைப்பள்ளியில் பணியாற்றி ஓய்வுபெற்றார். தென்னிந்திய சைவ சித்தாந்த நூற்பதிப்புக் கழகம் ‘பாலாற்று வளம்’ என்ற இவருடைய ஆராய்ச்சி நூலை 1982ஆம் ஆண்டு வெளியிட்டுள்ளது. இந்நூலை மேனாள் தமிழக முதல்வர் பேரறிஞர் அண்ணா அவர்களின் வேண்டுகோளுக்கிணங்க எழுதியதாக நூலின் முன்னுரையில் ஆசிரியர் தெரிவித்துள்ளார். 1991ஆம் ஆண்டு தமிழ்நாடு அரசு பாவேந்தர் பாரதிதாசன் நூற்றாண்டு விழாவைத் திருச்சி பாரதிதாசன் பல்கலைக்கழகத்தில் கொண்டாடியபொழுது இவருக்குப் ‘பாவேந்தர் விருது’ வழங்கப்பட்டது. 1993ஆம் ஆண்டு தமிழ்நாடு அரசின் தமிழ் வளர்ச்சித் துறை இவர் எழுதிய ‘தி.நா. அறிவுஒளி கதைகள்’ என்ற நூலுக்குச் சிறந்த நூலுக்கான இரண்டாம் பரிசை வழங்கியுள்ளது. 1995ஆம் ஆண்டு தமிழ்நாடு அரசின் தமிழ் வளர்ச்சித் துறை இவர் எழுதிய ‘இனிமை’ என்ற குழந்தை இலக்கியத்திற்கு மூன்றாம் பரிசை வழங்கியுள்ளது. சென்னைக்கு அருகிலுள்ள மறைமலைநகரில் தமிழ்ஆய்வரங்கம் என்ற அமைப்பை 1981ஆம் ஆண்டு முதல் நிறுவித் தம் இறுதிக்காலம் வரை திங்கள் தோறும் இலக்கியக் கூட்டங்கள் நடத்தினார். மறைமலைநகர் நகராட்சியிலுள்ள 600க்கும் மேற்பட்ட தெருக்களுக்கு நற்றமிழ்ப் புலவர்கள், சங்க கால மன்னர்கள், தமிழறிஞர்கள் பெயரைச் சூட்டினார். 15-01-1934ஆம் ஆண்டு திண்டிவனத்தில் பிறந்த புலவர் தி.நா. அறிவுஒளி அவர்கள் 08-02-2011 ஆம் நாள் மறைமலைநகரில் மறைவுற்றார். அவருடைய மறைவுக்குப் பின் மறைமலைநகர் நகராட்சி நிர்வாகம் அங்கு அவருடைய பெயரை ஒரு சாலைக்குச் சூட்டியுள்ளது. 1500 வெண்பாக்களால் ஆன ‘தென்றல்’ என்ற காவியம், வாழ்வு என்ற தனித்தமிழ்ப் புதினம், தமிழ்த் திறன், சுப்பிரதீபர் வரலாறு, தமிழறிஞர், தி.நா.அறிவுஒளி கட்டுரைகள், பாட்டருவி, எரிமலை வெடிக்கிறது உள்ளிட்ட நூல்களை வெளியிட்டுள்ளார். தமிழறிஞர் மு.வரதராசனார் தாம் எழுதிய ‘தமிழ் இலக்கிய வரலாறு’ என்ற நூலில் இவரைத் தற்காலக் கவிஞர்கள் தலைப்பில் குறிப்பிட்டு இவருடைய கவிதை ஆற்றலைப் பாராட்டியுள்ளார்.
# சந்தன தென்னக்கோன்



சந்தன மிகிர தென்னக்கோன் ஓர் இலங்கை அரசியல்வாதி ஆவார். தேசிய மக்கள் சக்தி உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் ஆசிரியரான இவர் கல்வித் துறையில் தொழிற்சங்கவாதியாக ஈடுபட்டுள்ளார்.  

## தேர்தல் வரலாறு
**சந்தன தென்னக்கோனின் தேர்தல் வரலாறு**

| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# முத்தியால்பேட்டை, சென்னை



**முத்தியால்பேட்டை** என்றும் "முத்தையால்பேட்டை" என்றும் அழைக்கப்படும் பகுதியானது, இந்தியா தமிழ்நாடு மாநிலத்தின் சென்னை மாவட்டத்திலுள்ள சென்னை நகரின் நெருக்கமிகு வணிக மற்றும் குடியிருப்புப் பகுதியாகும்.  
## அமைவிடம்
கடல் மட்டத்திலிருந்து சுமார் 34.39 மீ. உயரத்தில், என்ற புவியியல் ஆள்கூறுகள் கொண்டு சென்னையில் முத்தியால்பேட்டை அமையப் பெற்றுள்ளது.  

## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் மல்லிகேஸ்வரர் கோயில், வேணுகோபால கிருஷ்ண சுவாமி கோயில், காளத்தீஸ்வரர் கோயில் மற்றும் வெள்ளை விநாயகர் கோயில் ஆகிய இந்துக் கோயில்கள் முத்தியால்பேட்டை பகுதியில் அமைந்துள்ளன.
# இந்தோனேசிய அரசியல்


**இந்தோனேசிய அரசியல்** (ஆங்கிலம்: *Politics of Indonesia*; இந்தோனேசியம்: *Politik Indonesia*) என்பது இந்தோனேசிய மக்களாட்சிக் கட்டமைப்பில் (Representative Democracy), குடியரசுத் தலைவரின் கீழ் நடைபெறும் அரசு முறைமை *(Presidential System)*ஆகும்.  

இதில் மக்களவைத் தலைவர் மற்றும் அரசாங்கத்தின் தலைவர் மற்றும் கட்சி அமைப்புகள் இடம் பெறுகின்றன. இதன் நிர்வாக அதிகாரம் அரசாங்கத்தால் பயன்படுத்தப்படுகிறது.  

அரசாங்கம்; இரு அவைகள் *(Bicameral)*; இந்தோனேசிய மக்களின் கலந்தாய்வுப் பேரவை *(People's Consultative Assembly)* ஆகிய அமைப்புக்களிடம் சட்டமியற்றும் அதிகாரம் *(Legislative Power)* உள்ளது. இதில் நீதித்துறையானது தன்னிச்சையாக *(Judicial Independence)* இயங்குகிறது.  

## பொது

1945 அரசியலமைப்பு, நிர்வாகத்துறை; சட்டவாக்க அவைத் துறை மற்றும் நீதித்துறைகளுக்கு வரையறுக்கப்பட்ட அதிகாரங்களை வழங்கி உள்ளது. அரசாங்க அமைப்பு என்பது "நாடாளுமன்ற பண்புகளுடன் கூடிய அதிபராட்சி" என விவரிக்கப்படுகிறது.  

இந்தோனேசியா, அதன் விடுதலைக்குப் பிறகு, சில ஆண்டுகள் மக்களாட்சி அரசாங்கமாக இருந்தது. சுகார்னோ ஆட்சியின் கீழ், 1957-இல் சர்வாதிகாரமானது. பின்னர், மே 1998 இந்தோனேசிய கலவரங்கள்; மற்றும் அதிபர் சுகார்த்தோ பதவி துறப்பு செய்யும் வரையில், இந்தோனேசியா என்பது சர்வாதிகார ஆட்சியின் கீழ் இருந்தது. அதன் பின்னர், அதாவது அவர்கள் இருவரின் சர்வாதிகார ஆட்சிக்குப் பின்னர், இந்தோனேசியாவில் மக்களாட்சி மீட்கப்பட்டது.  

### இந்தோனேசிய அரசியல் கட்சிகள்

பொருளாதார புலனாய்வு பிரிவு *(Economist Intelligence Unit)* இந்தோனேசியாவை 2019-இல் ஒரு குறைபாடுள்ள மக்களாட்சி என்று மதிப்பிட்டுள்ளது. இந்தோனேசிய அரசியல் கட்சிகள் அவற்றுக்கு இடையே அதிகாரத்தைப் பரவலாகப் பகிர்ந்து கொண்டு, வாக்காளர்களுக்கு வரையறுக்கப்பட்ட கடமைகளைச் செய்யும் கட்சிகளாகச் செயல்படுகின்றன என வகைப்படுத்தப்பட்டுள்ளன.  

ஒருங்கிணைந்த அல்லது அதிகபட்ச மக்களாட்சிகான தேவைகளை நிறைவு செய்வதில், இந்தோனேசியா தவறிவிட்டது என்றும்; நீதிமன்ற அமைப்பில் அடிக்கடி ஊழல் நிகழ்வுகள் நிகழ்கின்றன எனும் குறைபாடுகளும் நிலவி வருகின்றன.
# நிலப்பரப்பு ஒளிப்படக்கலை

'' (1942) மூலம் ஆன்சல் ஆடம்ஸ்]]  
ஒளிப்படவியலில் **நிலப்பரப்பு ஒளிப்படக்கலை** அல்லது இயற்கை புகைப்படம் (Landscape photography) எடுத்தல் என்பது, இயற்கை மற்றும் வெளிப்புறங்களைப் படம்பிடிக்கும் ஒரு ஒளிப்படக் கலையாகும். பார்வையாளர்களைக் காட்சிக்குள் கொண்டுவரும் விதத்தில், பிரமாண்டமான நிலப்பரப்புகள் முதல் சில நெருக்கமான விவரங்கள் வரை, சிறந்த புகைப்படங்கள் எடுத்தலில் ஒரு புகைப்படக் கலைஞரின் இயற்கையுடனான தொடர்பை நிரூபிக்கின்றன.  

பல்வேறு வகையான நிலப்பரப்பு புகைப்படம் எடுத்தலில், பிரபலமான புகைப்படக் கலைஞர்களிடையே பல காரணங்கள் உள்ளன. ஒப்பீட்டளவில் அடிப்படையான கேமராக்கள் மற்றும் வில்லைகளில் கூட, வியக்கத்தக்க நிலப்பரப்பு படங்களைப் பிடிக்க முடியும் என்பதன் காரணமாக எளிதானது.  

## சில மாறுபாடுகளை முயற்சிக்கவும்
நிலப்பரப்பு புகைப்படம் எடுத்தலில், உங்கள் காட்சிகளில் ஆழம் மற்றும் கவனம் இரண்டையும் வலியுறுத்த, அங்கு கிடைக்கக்கூடிய முன்னணி கோடுகளை பயன்படுத்திக் கொள்ளலாம்; உதாரணமாக வேலிகள், மரக்கட்டைகள் அல்லது ஆறுகள் போன்றவற்றைப் பயன்படுத்தி, படத்தின் மையப் புள்ளியில் பார்வையாளரின் கவனத்தை ஈர்க்கலாம். உங்கள் பார்வையின் ஊடாக சுற்றி நடந்து அந்த கோடுகளைக் கண்டறியலாம். எடுத்துக்காட்டாக, உயர்நிலை அல்லது குறைந்த கோணத்தை நீங்கள் கண்டுபிடிக்க முடியுமா என்று பாருங்கள். உங்கள் சட்டகத்தில் சமநிலை உணர்வை உருவாக்க, மூன்றில் ஒரு பங்கு விதியைப் பயன்படுத்தலாம்.
# சிவபுரம், புதுக்கோட்டை



**சிவபுரம்** என்பது இந்தியா தமிழ்நாடு மாநிலத்தின் புதுக்கோட்டை மாவட்டத்திலுள்ள ஒரு நகரப் பகுதியாகும்.  
## அமைவிடம்
கடல் மட்டத்திலிருந்து சுமார் 102.76 மீ. உயரத்தில், என்ற புவியியல் ஆள்கூறுகள் கொண்டு சிவபுரம் நகரானது அமையப் பெற்றுள்ளது.  

## கல்வி
### கல்லூரிகள்
ஜெ. ஜெ. கலை அறிவியல் கல்லூரி, கற்பக விநாயகா மேலாண்மை நிறுவனம், எம். ஆர். எம். கல்வியியல் கல்லூரி மற்றும் கற்பக விநாயகா செவிலியர் கல்லூரி ஆகியவை சிவபுரம் நகரிலுள்ள கல்லூரிகளாகும்.
# துர்க்வெல் ஆறு


யில் ஆறு சேருவதைக் காட்டும் படம்]]  
**துர்க்வெல் ஆறு** (*Turkwel River*) என்பது கென்யா மற்றும் உகாண்டாவின் எல்லையில் உள்ள எல்கான் மலையிலிருந்து துர்க்கானா ஏரி வரை பாயும் ஒரு ஆறாகும். இந்த ஆறு அது தோன்றும் இடத்திலிருந்து கென்யாவின் துர்கானா மாவட்டத்தின் எல்லை வரை *சுவாம் ஆறு* என்று அழைக்கப்படுகிறது. துர்க்வெல் என்ற பெயர் துர்கானா மொழியின் *திர்-கோல்*, என்ற இரு சொற்களின் சேர்கையில் உருவானது. இதன் பொருள் "வனப்பகுதியைத் தாங்கும்" ஆறு என்பதாகும். இந்த ஆறானது எல்கான் மலை மற்றும் செரங்கனி மலைகளின் பசுமையான சரிவுகளில் தோன்றுகிறது. பின்னர் தெற்கு துர்கானா சமவெளியைக் கடந்து, லோட்வார் அருகே உள்ள லோடுரேரி பாலைவனத்தைக் கடந்து, உலகின் மிகப்பெரிய பாலைவன ஏரியான துர்கானா ஏரியில் வந்து சேருகிறது. ஆற்றின் ஓட்டம் பருவகாலத்திற்கு ஏற்ப மாறுபடும், இதனால் மழைக்காலத்தில் சிலசமயங்களில் திடீர் வெள்ளமும் ஏற்படும்.
# இசுட்ரோன்சியம் போரைடு



**இசுட்ரோன்சியம் போரைடு** (*Strontium hexaboride*) என்பது SrB<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுட்ரோன்சியம் அறுபோரைடு, இசுட்ரோன்சியம் எக்சாபோரைடு என்ற பெயர்களாலும் இச்சேர்மம் அறியப்படுகிறது. அறை வெப்பநிலையில், இது ஒரு படிகக் கருப்பு தூளாகத் தோன்றுகிறது. நெருக்கமான பரிசோதனையில் குவார்ட்சின் மீது கீறலை ஏற்படுத்தக் கூடிய திறன் கொண்ட சற்றே ஒளி ஊடுருவக்கூடிய அடர் சிவப்பு படிகங்களாகத் தோன்றும். அதிக நிலைப்புத்தன்மையும், அதிக உருகுநிலை மற்றும் அடர்த்தியும் கொண்டுள்ளது. நச்சுத்தன்மை வாய்ந்ததாக கருதப்படாவிட்டாலும், இது தோல், கண்கள் மற்றும் சுவாசக்குழாய் ஆகியவற்றிற்கு எரிச்சலூட்டும். படிக அணிக்கோவையில் உள்ள சிறிய அசுத்தங்கள் அல்லது பிறழ்வுகளால் இப்பண்பு ஏற்படுவதாக சிலரால் கருதப்படுகிறது. மற்றவர்கள் வெவ்வேறு விளக்கங்கள் தேவை என்று பரிந்துரைக்கின்றனர். இசுட்ரோன்சியம் போரைடு குறைந்த வெப்பநிலையில் குறைக்கடத்தி பண்புகளுக்காகவும் ஆய்வு செய்யப்பட்டது.  

## தயாரிப்பு
இசுட்ரோன்சியம் போரேட்டு, அலுமினியம் மற்றும் கார்பன் ஆகியவற்றை மின்சார உலையில் கலந்து வினைபுரியச் செய்து இசுட்ரான்சியம் போரைடை தயாரித்ததாக என்றி மொய்சன் தனது தி எலக்ட்ரிக் பர்னசு என்ற புத்தகத்தில் விவரிக்கிறார்.  

## பயன்கள்
இசுட்ரோன்சியம் போரைடு மின்காப்பு மற்றும் அணுக்கட்டுப்பாட்டு கம்பிகளில் பயன்படுத்தப்படுகிறது.
# சேவூர்



**சேவூர்** என்பது இந்தியா தமிழ்நாடு மாநிலத்தில் திருப்பூர் மாவட்டத்தின் அவிநாசி வட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 373.6 மீ. உயரத்தில், என்ற புவியியல் ஆள்கூறுகள் கொண்டு சேவூர் நகரானது அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சேவூர் நகரின் மக்கள்தொகை 7,250 பேர் ஆகும். இதில் 3,613 பேர் ஆண்கள் மற்றும் 3,637 பேர் பெண்கள் ஆவர்.  
## சமயம்
### இந்துக் கோயில்கள்
பாலசாஸ்தா ஐயப்பன் கோயில், மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் வாலீசுவரர் மற்றும் கல்யாண வெங்கட்ரமண சுவாமி கோயில், கோட்டை அனுமந்தராய சுவாமி கோயில் மற்றும் அழகுநாச்சியம்மன் கோயில் ஆகிய இந்துக் கோயில்கள் சேவூரில் அமைந்துள்ளன.
# சங்கர் தொடருந்து நிலையம்


**சங்கர் தொடருந்து நிலையம்** (நிலையக் குறியீடு: **SGRR** (*Sangar Railway Station*), இந்தியாவின் சம்மு காசுமீர் (ஒன்றியப் பகுதி)யில் அமைந்த ஜம்மு மாவட்டத்தில் உள்ள ஜம்மு இராணுவக் குடியிருப்புப் பகுதியில் அமைந்துள்ளது. நான்கு இருப்புப் பாதைகளும், 2 நடைமேடைகளும் கொண்ட இந்நிலையம்., கடல்மட்டத்திலிருந்து உயரத்தில் அமைந்துள்ளது. இந்நிலையம் ஜம்மு நகரத்திற்கு வடகிழக்கில் 43.3 கிலோ மீட்டர் தொலைவிலும்: உதம்பூருக்கு தென்மேற்கே 38 கிலோ மீட்டர் தொலைவிலும் உள்ளது.  
## தொடருந்து சேவைகள்
ஃபிரோஸ்பூர் தொடருந்து கோட்டத்தில் அமைந்த சங்கர் தொடருந்து நிலையத்திலிருந்து கீழ்கண்ட ஊர்களுக்கு பயணியர் சேவைகள் உள்ளது.  
- உதம்பூர் - ஜம்மு
- ரியாசி
- பதான்கோட்-உதம்பூர்
- சம்பா
- கட்ரா - ஜம்மு
- கதுவா
- ஜலந்தர்
- பட்டான்கோட்
- அமிர்தசரஸ்
- கபூர்தலா
## இதனையும் காண்க
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# ரியாசி தொடருந்து நிலையம்


**ரியாசி தொடருந்து நிலையம் நிலையக் குறியீடு**: **REAI)** (*Reasi railway station*), இந்தியாவின் சம்மு காசுமீர் (ஒன்றியப் பகுதி)யில் உள்ள ரியாசி மாவட்டத்தின் தலைமையிட நகரமாக ரியாசி நகரத்தில் அமைந்துள்ளது. கடல்மட்டத்திலிருந்து 807.295|m|ft}} உயரத்தில் அமைந்த ரியாசி தொடருந்து நிலையம் 2 நடைமேடைகள் கொண்டுள்ளது. ஜம்மு-பாரமுல்லா இருப்புப் பாதையில் அமைந்த இந்நிலையம் ஜம்மு தாவி தொடருந்து நிலையத்திற்கு வடக்கே 73.6 கிலோ மீட்டர் தொலைவிலும், :ஸ்ரீ மாதா வைஷ்ணோ தேவி கட்ரா தொடருந்து நிலையத்திற்கு வடக்கே 29.1 கிலோ மீட்டர் தொலைவிலும் உள்ளது.  
## தொடருந்து சேவைகள்
ரியாசி தொடருந்து நிலையத்திலிருந்து உதம்பூர் தொடருந்து நிலையம், ஜம்மு தாவி தொடருந்து நிலையம், கட்ரா தொடர்ந்து நிலையங்களுக்கு தினசரி பயணியர் மற்றும் விரைவு வண்டிச் சேவைகள் உள்ளது.  

## இதனையும் காண்க
- செனாப் பாலம்
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# சங்கல்தன் தொடருந்து நிலையம்


**சங்கல்தன் தொடருந்து நிலையம்** (*Sangaldan Railway Station* நிலையக் குறியீடு:**SGDN)**, இந்தியாவின் சம்மு காசுமீர் (ஒன்றியப் பகுதி)யில் உள்ள இராம்பன் மாவட்டத்தில் அமைந்துள்ளது. The station has three platforms.வடக்கு ரயில்வே மண்டலத்தில் ஃபிரோஸ்பூர் கோட்டத்தில் அமைந்த இந்நிலையம் 3 நடைமேடைகள் கொண்டது. இந்நிலையம் கடல்மட்டத்திலிருந்து உயரத்தில் அமைந்துள்ளது. ஜம்மு-பாரமுல்லா இருப்புப் பாதையில் அமைந்த இந்நிலையத்தைச் சுற்றி நீண்ட சரங்கச் சாலைகள் மற்றும் செனாப் பாலம் அமைந்துள்ளது. இதனருகில் பனிஹால் தொடருந்து நிலையம் உள்ளது.  
## தொடருந்து சேவைகள்
சங்கல்தன் தொடருந்து நிலையத்திலிருந்து கீழ்கண்ட ஊர்களுக்கு அன்றாடம் தொடருந்து சேவைகள் உள்ளது.  
- மாதா வைஷ்ணவ தேவி கட்ரா தொடருந்து நிலையம்
- கேப்டன் துஷார் மகாஜன் உதம்பூர் தொடருந்து நிலையம்
- ஜம்மு தாவி தொடருந்து நிலையம்
- அனந்தநாக் தொடருந்து நிலையம்
- சிறிநகர் தொடருந்து நிலையம்
- பாரமுல்லா தொடருந்து நிலையம்
## இதனையும் காண்க
- செனாப் பாலம்
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# ஹேமச்சந்திர கனுங்கோ


**ஹேமச்சந்திர தாஸ் கனுங்கோ** (*Hemchandra Das Kanungo*) (4 ஆகஸ்ட் 1871-8 ஏப்ரல் 1951) ஓர் இந்திய தேசியவாதியும் மற்றும் அனுசீலன் சமிதியின் உறுப்பினரும் ஆவார். கனுங்கோ 1907 இல் பாரிசுக்குச் சென்று நாடுகடத்தப்பட்ட உருசியப் புரட்சியாளர்களிடமிருந்து பிக்ரிக் அமில<nowiki/>குண்டுகளை தயாரிக்கும் நுட்பத்தைக் கற்றுக்கொண்டார். 1908 ஆம் ஆண்டில், அலிபூர் வெடிகுண்டு வழக்கில் அரவிந்தருடன் இணைந்து குற்றம் சாட்டப்பட்டவர்களில் கனுங்கோவும் ஒருவர். இவருக்கு ஆயுள் தண்டனை விதிக்கப்பட்டு அந்தமான் சிற்றறைச் சிறையில் அடைக்கப்பட்டார். ஆனால் 1921 இல் விடுவிக்கப்பட்டார்.  

இராணுவ மற்றும் அரசியல் பயிற்சியைப் பெறுவதற்காக வெளிநாடு சென்ற முதல் இந்திய புரட்சியாளராக இவர் இருந்திருக்கலாம். இவர் பாரிசில் உருசியக் குடியேறியவரிடமிருந்து பயிற்சி பெற்றார். கனுங்கோ 1908 ஜனவரியில் இந்தியா திரும்பினார். கொல்கத்தாவிற்கு அருகிலுள்ள மணிகட்லா என்ற இடத்தில் "அனுசீலன் சமிதி" என்ற புரட்சி இயகத்தை நிறுவி இவ்வமைப்பின் உறுப்பினர்கள் 1930களின் இறுதி வரை படுகொலைகள், வெடுகுண்டு தயாரித்தல், ஆயுதப் பயிற்சி போன்ற செயல்களில் ஈடுபட்டு வந்தனர். அதன் நிறுவனர் உறுப்பினர்களாக அரவிந்தர், பரிந்திர குமார் கோசு ஆகியோர் இருந்தனர். 1907 ஆம் ஆண்டு ஆகஸ்ட் 22 ஆம் தேதி ஜெர்மனியின் இசுடட்கார்ட்டில் நடந்த சர்வதேச சோசலிச மாநாட்டில் பிகாய்ஜி காமா இந்திய கொடியை வெளிநாட்டு மண்ணில் முதல் முதலில், 22ஆம் நாள் அகஸ்டு 1907ல் ஜெர்மனியில் ஏற்றினார். இதில் கனுங்கோவின் பங்கும் இருந்தது.  

## புரட்சிகர நடவடிக்கைகள்
தொழில்நுட்ப அறிவை பெற கனுங்கோ ஐரோப்பாவுக்குச் சென்றார். பயணத்திற்கு பணம் ஏற்பாடு செய்வதற்காக கொல்கத்தாவில் உள்ள தனது வீட்டை விற்றார். 1906 ஆம் ஆண்டின் இறுதியில் மர்சேய் வந்த இவர், சுவிட்சர்லாந்து, பிரான்சு மற்றும் இங்கிலாந்தில் உள்ள புரட்சியாளர்களுடன் தொடர்பு கொள்ள சில மாதங்கள் செலவிட்டார். இறுதியாக, பாரிசில் புரட்சிக்குத் தொடர்பான ஒருவரை கண்டுபிடித்தார். 1907 ஆம் ஆண்டின் பிற்பகுதியில், இவரது நண்பர் பாண்டுரங்க பப்பட்டும் சேர்ந்து வரலாறு, புவியியல், பொருளாதாரம், சோசலிசம், பொதுவுடைமை மற்றும் வேதியியல் ஆகியவற்றைப் படித்தனர்.  

ஹேமச்சந்திரா உருசிய மொழியிலிருந்து மொழிபெயர்க்கப்பட்ட வெடிகுண்டு தயாரிக்கும் தொழில்நுட்பக் கையேட்டுடன் ஐரோப்பாவிலிருந்து நாடு திரும்பினார். பின்னர், அரவிந்தரின் வழிகாட்டலின் பேரில் யுகாந்தர் இயக்கத்தில் தன்னை இணைத்துக் கொண்டார்.  

முசாபர்பூரின் நீதிபதி கிங்ஸ்போர்டைக் கொல்ல குதிராம் போஸ் மற்றும் பிரபுல்லா சாகி ஆகிய இருவரும் முயன்றனர். தவறான இலக்கில் குண்டுவீசி தாக்குதல் நடத்திய பிறகு, காவலர்கள் பிரபுல்லா சாகி தற்கொலை செய்து கொண்டார். குதிராம் கைது செய்யப்பட்டு இரண்டு பெண்களைக் கொலை செய்ததற்காக விசாரிக்கப்பட்டு மரண தண்டனை விதிக்கப்பட்டார். ஹேமச்சந்திராவால் நிறுவப்பட்ட இரகசிய வெடிகுண்டு தொழிற்சாலை பிரித்தானிய காவல்துறையினரால் கண்டுபிடிக்கப்பட்டு மூடப்பட்டது.
# இராம்நகர் தொடருந்து நிலையம்


**இராம் நகர் தொடருந்து நிலையம்** (*Ram Nagar Railway Station*), நிலையம் குறியீடு:**RMJK**), இந்தியாவின் சம்மு காசுமீர் (ஒன்றியப் பகுதி)யில் உள்ள உதம்பூர் மாவட்டத்தில் உள்ள ராம்நகரில் உயரத்தில் அமைந்துள்ளது. இரண்டு நடைமேடைகள் கொண்ட இராம் நகர் தொடருந்து நிலையம், வடக்கு ரயில்வே மண்டலத்தின் ஃபிரோஸ்பூர் இரயில்வே கோட்டத்தில் உள்ளது.  
## தொடருந்து சேவைகள்
இராம்நகர் தொடருந்து நிலையம் வழியாக உதம்பூர், ஜம்மு, சண்டிகர், , தில்லி, ஜெய்சல்மேர் அரித்துவார், ஆக்ரா, மும்பை போன்ற நகரங்களுக்கு தொடருந்துகள் செல்கிறது.  

## இதனையும் காண்க
- ராம்நகர்
- செனாப் பாலம்
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# வணிகர்


**வணிகர்** என்பவர் ஒரு பொருளை வாங்கி மற்றவர்களுக்கு விற்பனை செய்யும் வணிகத் தொழிலில் ஈடுபடுபவராவார். மனித வரலாற்றில் நீண்ட வரலாற்றைக் கொண்டவர்களாவார்கள். பாபிலோனியா, அசிரியா, சீனம், எகிப்து, கிரேக்கம், இந்தியா, ஈரான், போனீசியா மற்றும் உரோமைப் பேரரசு போன்ற பண்டைய நாடுகளிடையே வணிகர்கள் குழுவாகத் தொடர்பில் இருந்துள்ளார்கள். இடைக்காலங்களில் வணிகப் பரவல் அதிகரித்து, ஐரோப்பிய கண்டுபிடிப்புக் காலத்தில் புதிய வணிகப்பாதைகள் உருவாகின. பதினெட்டாம் நூற்றாண்டில் உற்பத்தி அதிகரிக்கத் தொடங்கிய பிறகு நவீன வணிக முறைகள் நடைமுறைக்கு வந்தன.  

## வகைகள்
மொத்த வணிகர், சில்லறை வணிகர் என்று வணிகர்களை இரண்டு வகையாகப் பிரிக்கலாம். மொத்தமாகப் பொருட்களை வாங்கி, தயாரிப்பாளர்களுக்கும் சில்லறைச் சந்தைக்கும் இடையே வணிகம் செய்பவர்கள் மொத்த வணிகர்கள் எனப்படுவர். சில்லறைச் சந்தையிலிருந்து பொருட்களை வாங்கி நுகர்வோருக்கு வணிகம் செய்பவர்கள் சில்லறை வணிகர் எனப்படுவர்.  

## இவற்றையும் பார்க்கலாம்
- தமிழ் வணிகர்
# இலவங்கார்குடி



**இலவங்கர்குடி** *(Elavangargudi*) என்பது இந்தியாவின் தமிழ்நாட்டின் திருவாரூர் மாவட்டத்தில் உள்ள திருவாரூர் தாலுகாவில் உள்ள ஒரு கிராமமாகும். இது திருவாரூரிலிருந்து 3.4 கிலோமீட்டர் தொலைவில் உள்ளது.  

## மக்கள்தொகை
2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இலவங்கார்குடியின் மக்கள் தொகை 4,618 ஆக இருந்தது. இதில் 2,280 ஆண்கள் மற்றும் 2,338 பெண்கள் இருந்தனர். ஆண் பெண் பாலின விகிதம் 1025. ஆகும். இக்கிராமத்தின் எழுத்தறிவு விகிதம் 85.37. ஆகும்  

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இலவங்கார்குடியின் மக்கள் தொகை 5360 ஆக இருந்தது. இதில் 2663 ஆண்கள் மற்றும் 2697 பெண்கள் இருந்தனர்.
# பெரியகளந்தை



**பெரியகளந்தை** என்பது இந்தியா தமிழ்நாடு மாநிலத்தில் கோயம்புத்தூர் மாவட்டத்தின் கிணத்துக்கடவு வட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 399.18 மீ. உயரத்தில், என்ற புவியியல் ஆள்கூறுகள் கொண்டு பெரியகளந்தை அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பெரியகளந்தை ஊரின் மக்கள்தொகை 1,915 பேர் ஆகும். இதில் 951 பேர் ஆண்கள் மற்றும் 964 பேர் பெண்கள் ஆவர்.  
## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற ஆதீசுவரர் கோயில், வஞ்சியம்மன் கோயில் மற்றும் வன்னியகுமாரசாமி கோயில் ஆகிய இந்துக் கோயில்கள் பெரியகளந்தை பகுதியில் அமைந்துள்ளன.
# ஒசானி உமங்கா



**ஒசானி உமங்கா ஹப்புஆராச்சி** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர் 2024 நாடாளுமன்றத் தேர்தலில் களுத்துறை தேர்தல் மாவட்டத்தில் போட்டியிட்டு வெற்றிபெற்றார்.  

## தேர்தல் வரலாறு
**ஒசானி உமங்காவின் தேர்தல் வரலாறு**

| 2024 நாடாளுமன்றம் | } |
| --- | --- |
# ஜம்மு காஷ்மீரில் உள்ள தொடருந்து நிலையங்களின் பட்டியல்

யின் வரைபடம்]]  

இந்தியாவின் சம்மு காசுமீர் (ஒன்றியப் பகுதி)யில் அமைந்த தொடருந்து நிலையங்கள் வடக்கு ரயில்வே மண்டலத்தில் உள்ள ஃபிரோஸ்பூர் இரயில்வே கோட்டத்தில் அமைந்துள்ளது. இத்தொடருந்து நிலையங்கள் ஜம்மு-பாரமுல்லா இருப்புப் பாதை, ஜம்மு-கட்ரா இருப்புப் பாதை மற்றும் ஜம்மு-பூஞ்ச் இருப்புப் பாதையில் அமைந்துள்ளது. தொடருந்து நிலையங்களின் பட்டியல் பின்வருமாறு:  
1. அவந்திபுரா தொடருந்து நிலையம்
1. அனந்தநாக் தொடருந்து நிலையம்
1. இராம்நகர் தொடருந்து நிலையம்
1. கக்கபோரா தொடருந்து நிலையம்
1. கதுவா தொடருந்து நிலையம்
1. காசிகுண்ட் தொடருந்து நிலையம்
1. சங்கர் தொடருந்து நிலையம்
1. சங்கல்தன் தொடருந்து நிலையம்
1. சிறிநகர் தொடருந்து நிலையம்
1. தியாகி கேப்டன் துஷார் மகாஜன் தொடருந்து நிலையம்
1. பட்காம் தொடருந்து நிலையம்
1. பட்டான் தொடருந்து நிலையம்
1. பம்போர் தொடருந்து நிலையம்
1. பன்ஸ்காம் தொடருந்து நிலையம்
1. பனிஹால் தொடருந்து நிலையம்
1. பாரமுல்லா தொடருந்து நிலையம்
1. ரியாசி தொடருந்து நிலையம்
1. ஜம்மு தாவி தொடருந்து நிலையம்
1. ஸ்ரீ மாதா வைஷ்ணோ தேவி கட்ரா தொடருந்து நிலையம்
## இதனையும் காண்க
- செனாப் பாலம்
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
- ஜலந்தர்-ஜம்மு இருப்புப் பாதை
# ஜலந்தர்-ஜம்மு இருப்புப் பாதை


**ஜலந்தர்-ஜம்மு இருப்புப் பாதை** (*Jalandhar–Jammu line*), இந்திய இரயில்வேயின் வடக்கு ரயில்வே மண்டலத்தில் அமைந்த இந்த இருப்புப் பாதையானது, பஞ்சாப் மாநிலத்தின் ஜலந்தர் நகரத்தையும், ஜம்மு காஷ்மீரின் ஜம்மு நகரத்தையும் இணைக்கிறது. இந்த இருப்புப் பாதை நீளத்தில் உள்ளது. இந்த இருப்புப்பாதையானது **சி** வகுப்பில் வைக்கப்பட்டுள்ள இந்த இரட்டை இருப்புப்பாதையில் தொடருந்துகள் மணிக்கு சராசரி 110 கிலோ மீட்டர் வரை இயக்கப்படுகிறது.212 கிலோ மீட்டர் நீளமுள்ள இந்த இருப்புப்பாதையில் மொத்தம் 41 தொடருந்து நிலையங்கள் உள்ளது.  

## இதனையும் காண்க
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# சிவபுரி, கடலூர்



**சிவபுரி** என்பது இந்தியா தமிழ்நாடு மாநிலத்தில் கடலூர் மாவட்டத்தின் சிதம்பரம் வட்டத்திலுள்ள ஒரு புறநகர்ப் பகுதியாகும். திருநெல்வாயில் என்றும் இவ்வூர் அழைக்கப்படுகிறது.  
## அமைவிடம்
கடல் மட்டத்திலிருந்து சுமார் 19.95 மீ. உயரத்தில், என்ற புவியியல் ஆள்கூறுகள் கொண்டு சிவபுரி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சிவபுரி ஊரின் மக்கள்தொகை 2,706 பேர் ஆகும். இதில் 1,344 பேர் ஆண்கள் மற்றும் 1,362 பேர் பெண்கள் ஆவர்.  
## சமயம்
### இந்துக் கோயில்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற உச்சிநாதசுவாமி கோயில் என்ற சிவன் கோயில் சிவபுரி பகுதியில் அமைந்துள்ளது.
# 3,3-இருமெத்தில்பெண்டேன்



**3,3-இருமெத்தில்பெண்டேன்** (*3,3-Dimethylpentane*) என்பது C<sub>7</sub>H<sub>16</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3,3-டைமெதில்பெண்டேன் என்ற பெயராலும் இது அறியப்படுகிறது.  
எப்டேனுடைய மாற்றியன்களில் இதுவும் ஒன்றாகும். 3,3-இருமெத்தில்பெண்டேனின் கொதிநிலை 86.0 °செல்சியசு மற்றும் உருகுநிலை −134.9 °செல்சியசு ஆகும். இதன் அடர்த்தி 0.6934. ஒளிவிலகல் குறியீடு 20 °செல்சியசு வெப்பநிலையில் 1.39092 ஆகும்.  

## தயாரிப்பு
இதுவே 3,3-இருமெத்தில்பெண்டேன் உற்பத்தி செய்வதற்கான ஒரு தயாரிப்பு முறையாகும்.  
மூவிணைய அமைல் குளோரைடுடன் (CH<sub>3</sub>CH<sub>2</sub>(CH<sub>3</sub>)C<sub>2</sub>Cl) புரோப்பியோனால்டிகைடைச் சேர்த்து வினைபுரியச் செய்தால்  
3,3-டைமெதில்பெண்டேன்-2- ஆல் உற்பத்தி செய்யப்படுகிறது. 3,3-இருமெத்தில்பெண்ட்-2-ஈனை உற்பத்தி செய்ய நீரேற்றம் செய்யப்படுகிறது. ஐதரசனேற்றம் செய்யும்போது சிறிதளவு 3,3-இருமெத்தில்பெண்டேன் கிடைக்கிறது. ஆனால் 2,3-இருமெத்தில்பெண்டேனும் உடன் உற்பத்தியாகிறது.  

## பண்புகள்
1929 ஆம் ஆண்டில் கிரகாம் எட்கர் மற்றும் சியார்ச்சு காலிங்கேர்ட்டு ஆகியோர் 3,3-டைமெதில்பெண்டேனை உருவாக்கி அதன் இயற்பியல் பண்புகளை முதன்முறையாக அளந்தனர். அளவீடுகள் 20 °செல்சியசு வெப்பநிலையில் எடுக்கப்பட்டன. அவை பிற்காலத்தில் பயன்படுத்தப்பட்ட நிலையான அளவீட்டு நிலைமைகள் அல்ல.  

3,3-இருமெத்தில்பெண்டேன் சேர்மத்திற்கு அவர்கள் 0.6934 அடர்த்தியை 20 °செல்சியசு வெப்பநிலையில் அளவிட்டனர். அடர்த்தியின் மாற்ற விகிதம் Δd/ΔT 0.000848 ஆகும். மின்கடத்தா மாறிலி மதிப்பு 1.940 ஆகும். 20° செல்சியசு வெப்பநிலையில் ஒளிவிலகல் எண் மதிப்பு 1.39114 ஆகும். மாறாவெப்பநிலை சுருக்கத்தன்மை அளவு 0.00011455 என்றும் சமவெப்ப சுருக்கத்தன்மை 0.00014513 வளிமண்டலங்கள் என்றும் அளவிடப்பட்டன. ஒலியின் வேகம் 1.1295 கிமீ/வி. ஆகவும் வெப்ப விரிவாக்க குணகம் 0.002467/° ஆகவும் இருந்தன. பரப்பு இழுவிசை 19.63 டைன்கள்/செ.மீ. பாகுத்தன்மை 0.00454. எரிப்பு வெப்பம் 11470 கலோரி/கிராம் ஆகவும் இருந்தன. இந்த அளவு மற்ற எப்டேன்களைப் போலவே உள்ளது.
# இந்தோனேசிய நாடாளுமன்ற வளாகம்


**இந்தோனேசிய நாடாளுமன்ற வளாகம்** (ஆங்கிலம்: *Parliamentary Complex of Indonesia* (**MPR/DPR/DPD Building**); இந்தோனேசியம்: *Dewan Perwakilan Daerah Republik Indonesia* (*Gedung MPR/DPR/DPD R*) என்பது இந்தோனேசிய சட்டவைகளுக்காக உருவாக்கப்பட்ட அரசாங்கத்தின் கட்டிட வளாகமாகும்.  

இந்தோனேசிய நாடாளுமன்ற வளாகத்தில் உள்ள சட்ட அவைகள்:  

- **இந்தோனேசிய மக்களின் கலந்தாய்வுப் பேரவை**
*(People's Consultative Assembly)*  
*(Majelis Permusyawaratan Rakyat )* (**MPR**)  
  - **இந்தோனேசிய மக்களவை**
*(House of Representatives (Indonesia)*  
*(Dewan Perwakilan Rakyat)* (**DPR**)  
  - **இந்தோனேசிய மேலவை**
*(Regional Representative Council)*  
*(Dewan Perwakilan Daerah)* (**DPD**)  

## கட்டுமானம்

இந்தோனேசியாவின் முதல் அதிபரான சுகார்னோவால், 1965-ஆம் ஆண்டு மார்ச் 8-ஆம் தேதி கட்டிடம் கட்ட ஆணையிடப்பட்டது. மார்ச் 1965 இல் கட்டுமானம் தொடங்கியது. சொஜோடி விர்ஜோமோஜோ *(Soejoedi Wirjoatmodjo)* எனும் கட்டிடக் கலைஞரின் தலைமையில் கட்டுமானம் நடைபெற்றது.  

செப்டம்பர் 30, 1965-இல் நடந்த இந்தோனேசிய செப்டம்பர் 30 இயக்கத்தின் ஆட்சிக் கவிழ்ப்பு முயற்சியால் கட்டுமானம் தடைபட்டது. நவம்பர் 9, 1966-இல் மீண்டும் கட்டுமானம் தொடங்கியது. படிப்படியாக, கட்டுமானம் முடிக்கப்பட்டு இந்தோனேசிய மக்களவை தலைமைச் செயலகத்திடம் ஒப்படைக்கப்பட்டது.  

## மாணவர் ஆர்ப்பாட்டம்

மே 1998-இல், இந்தோனேசிய நாடாளுமன்ற வளாகக் கட்டிடங்கள், ஏறக்குறைய 80,000 பல்கலைக்கழக மாணவர்களால் ஆக்கிரமிக்கப்பட்டன. அதற்கு முன்னர், திரிசக்தி துப்பாக்கிச் சூடு *(Trisakti Shootings)*; மற்றும் சுகார்த்தோவின் மேற்கத்திய சார்பு புதிய ஒழுங்குமுறை எனும் புதிய கட்டளை கொள்கைக்கு *(New Order)* எதிராக ஆர்ப்பாட்டங்கள் நடைபெற்றன.  

இந்தோனேசிய மேலவை; மற்றும் 1998-2003-ஆம் ஆண்டின் இந்தோனேசிய மக்களின் கலந்தாய்வுப் பேரவை ஆகியவற்றைக் கலைக்க வேண்டும் என பல்கலைக்கழக மாணவர்கள் அழைப்பு விடுத்தனர்.[6] பல்கலைக்கழக மாணவர்களின் இந்த ஆர்ப்பாட்டத்திற்குப் பின்னர், அதிபர் சுகார்த்தோவின் ஆட்சி கவிழ்ந்தது.  

## கட்டிடங்கள்
### கட்டிட அமைப்பு

இந்தோனேசிய நாடாளுமன்ற வளாகம் ஆறு கட்டிடங்களைக் கொண்டுள்ளது. முதன்மைக் கட்டிடம் **நுசாந்தாரா** *(Nusantara)*. இந்தக் கட்டிடம் தனித்துவமான கருடனின் இறக்கை வடிவக் கூரையுடன்; மற்றும் 1,700 இருக்கைகள் கொண்ட முழுமையான கூட்ட அரங்கத்தைக் கொண்டுள்ளது.  

மற்ற ஐந்து கட்டிடங்கள்:  

- **நுசாந்தாரா I** *(Nusantara I)*
- **நுசாந்தாரா II** *(Nusantara II)*
- **நுசாந்தாரா III** *(Nusantara III)*

23-மாடி கட்டிடம்; இந்த மூன்று கட்டிடங்களில் நாடாளுமன்ற உறுப்பினர்களின் அலுவலகங்கள்; மற்றும் கூட்ட அறைகள்; இவற்றுள் குழு சந்திப்பு அறைகள் மற்றும் அலுவலகங்கள் உள்ளன;  

- **நுசந்தாரா IV** *(Nusantara IV)*; மாநாடுகள் மற்றும் விழாக்களுக்குப் பயன்படுத்தப்படுகிறது
- **நுசந்தாரா V** *(Nusantara V)*; 500 இருக்கைகள் கொண்ட முழுமையான அரங்கத்தைக் கொண்டுள்ளது.

## காட்சியகம்
**இந்தோனேசிய நாடாளுமன்ற வளாகத்தின் காட்சிப் படங்கள்**
# புதுதில்லி-மும்பை முதன்மை இருப்புப் பாதை



**தில்லி-மும்பை இருப்புப் பாதை வழித்தடம்** (*Delhi–Mumbai line*), வட இந்தியாவின் புது தில்லியையும், மேற்கு இந்தியாவின் மகாராட்டிரம் மாநிலத்தின் தலைநகரான மும்பை நகரத்தை இணைக்கும் இருப்புப்பாதை ஆகும்.1,386 கிலோ மீட்டர் நீளம் கொண்ட இந்த இருப்புப்பாதையானது தில்லி, அரியானா, உத்தரப் பிரதேசம்,  
இராஜஸ்தான், மத்தியப் பிரதேசம், குஜராத், மகாராட்டிரம் வழியாக வடக்கு இரயில்வே, வடமத்திய இரயில்வே, மேற்கு மத்திய இரயில்வேக்களை கடந்து செல்கிறது.  

புதுதில்லி-மும்பை முதன்மை இருப்புப் பாதையானது மூன்று பிரிவுகள் கொண்டது. அவைகள் பின்வருமாறு:  
1. புது தில்லி-மதுரா பிரிவு
1. மதுரா–வடோதரா பிரிவு
1. வடோதரா–மும்பை பிரிவு
## முக்கியத் தொடருந்துகள்
- மும்பை ராஜதானி விரைவுவண்டி
- ஆகஸ்டு கிராந்தி ராஜதானி விரைவு வண்டி
- திருவனந்தபுரம் ராஜதானி விரைவுவண்டி
- மட்கோன் இராஜதானி விரைவு வண்டி
- மும்பை-புதுதில்லி துரந்தோ விரைவுத் தொடருந்து
- 12263 / 12264ஹசரத் நிஜாமுதீன்-புனே துரந்தோ விரைவுத் தொடருந்து
- பாந்திரா முனையம்–ஹசரத் நிஜாமுதீன் யுவ விரைவு வண்டி
- பாந்திரா முனையம்–ஹசரத் நிஜாமுதீன் கரீப் ரத் விரைவுவண்டி
- அமிர்தசரஸ் பொற்கோயில்- மும்பை செண்டிரல் மெயில்
- பஸ்சிம் விரைவுவண்டி
- மகாராட்டிரா சம்பர்க் கிராந்தி விரைவுவண்டி
- கோவா சம்பர்க் கிராந்தி விரைவுவண்டி
- கேரளா சம்பர்க் கிராந்தி விரைவுவண்டி
- எர்ணாகுளம்-ஹசரத் நிஜாமுதீன் துரந்தோ விரைவுத் தொடருந்து
# உப்பிலிபாளையம்



**உப்பிலிபாளையம்** என்பது இந்தியா தமிழ்நாடு மாநிலத்தில் கோயம்புத்தூர் மாவட்டத்தின் கோயம்புத்தூரிலுள்ள ஒரு நகரப் பகுதியாகும்.  
## அமைவிடம்
கடல் மட்டத்திலிருந்து சுமார் 416.42 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் உப்பிலிபாளையம் அமையப் பெற்றுள்ளது.  

## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற சித்தி புத்தி சமேத இராஜவிநாயகர் கோயில், தண்டுமாரியம்மன் கோயில், மாரியம்மன் கோயில் மற்றும் ஓம்சக்தி விநாயகர் கோயில் ஆகியவை உப்பிலிபாளையம் பகுதியில் அமைந்துள்ளன.